98/312/EY: Neuvoston päätös, tehty 1 päivänä toukokuuta 1998, Espanjan liiallisen alijäämän olemassaolosta tehdyn päätöksen kumoamisesta



Virallinen lehti nro L 139 , 11/05/1998 s. 0017 - 0017



NEUVOSTON PÄÄTÖS, tehty 1 päivänä toukokuuta 1998, Espanjan liiallisen alijäämän olemassaolosta tehdyn päätöksen kumoamisesta (98/312/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 104 c artiklan 12 kohdan, ottaa huomioon komission suosituksen, sekä katsoo, että talous- ja rahaliiton toinen vaihe alkoi 1 päivänä tammikuuta 1994; perustamissopimuksen 109 e artiklan 4 kohdassa määrätään, että toisen vaiheen aikana jäsenvaltiot pyrkivät välttämään liiallisia julkistalouden alijäämiä, liiallista alijäämää koskevalla menettelyllä päätetään, onko olemassa liiallinen alijäämä, ja kun liiallinen alijäämä on oikaistu, kumotaan kyseinen päätös; liiallisia alijäämiä koskeva menettely määräytyy toisen vaiheen aikana perustamissopimuksen 104 c artiklan mukaan, lukuun ottamatta 1, 9 ja 11 kohtaa; perustamissopimukseen liitetyssä liiallisia alijäämiä koskevasta menettelystä tehdyssä pöytäkirjassa on lisämääräyksiä liiallista alijäämää koskevan menettelyn soveltamisesta; neuvoston asetuksessa (EY) N:o 3605/93 (1) vahvistetaan yksityiskohtaiset säännöt ja määritelmät kyseisen pöytäkirjan soveltamiseksi, neuvosto päätti 26 päivänä syyskuuta 1994 perustamissopimuksen 104 c artiklan 6 kohdan mukaisesti komission suosituksesta, että Espanjassa on liiallinen alijäämä; 104 c artiklan 7 kohdan mukaisesti neuvosto antoi Espanjalle suosituksia liiallisen alijäämän tilanteen lopettamiseksi (2), neuvoston päätös liiallisen alijäämän olemassaolosta kumotaan perustamissopimuksen 104 c artiklan 12 kohdan määräysten mukaisesti, kun liiallinen alijäämä jäsenvaltiossa, jota asia koskee, on neuvoston käsityksen mukaan oikaistu, kun neuvosto kumoaa päätöksen, se toimii komission suosituksesta; Espanjan annettua ennen maaliskuun 1 päivää 1998 asetuksen (EY) N:o 3605/93 mukaisesti kertomuksensa ovat seuraavassa esitetyt komission toimittamiin tietoihin perustuvat päätelmät aiheellisia: Julkisyhteisöjen alijäämä Espanjassa on supistunut merkittävästi vuodesta 1995 ja vuonna 1997 se laski 2,6 prosenttiin bruttokansantuotteesta, mikä on alle perustamissopimuksessa määritellyn viitearvon. Vuonna 1998 sen ennustetaan pienentyvän edelleen 2,2 prosenttiin bruttokansantuotteesta. Espanjan vuoden 1997 lähentymisohjelmassa julkisyhteisöjen alijäämän arvioidaan pienentyvän edelleen noin 1,6 prosenttiin bruttokansantuotteesta vuonna 2000. Julkisyhteisöjen velkasuhde oli enimmillään 70,1 prosenttia bruttokansantuotteesta vuonna 1996 ja pienentyi sitten 68,6 prosenttiin vuonna 1997. Espanjan lähentymisohjelmassa pienentymistä odotetaan myös vuonna 1998 ja sen arvioidaan jatkuvan myös tulevina vuosina. Alijäämä oli vuonna 1997 perustamissopimuksessa määritellyn viitearvon alapuolella, missä sen odotetaan pysyvän myös vuonna 1998 ja supistuvan edelleen keskipitkällä aikavälillä; velkasuhde pienentyy parhaillaan, ja pienentymisen odotetaan jatkuvan tulevina vuosina. ON TEHNYT TÄMÄN PÄÄTÖKSEN: 1 artikla Kokonaistilanteen arviointi osoittaa, että Espanjan liiallisen alijäämän tilanne on oikaistu. 2 artikla Kumotaan Espanjan liiallisen alijäämän olemassaolosta 26 päivänä syyskuuta 1994 tehty neuvoston päätös. 3 artikla Tämä päätös on osoitettu Espanjan kuningaskunnalle. Tehty Brysselissä 1 päivänä toukokuuta 1998. Neuvoston puolesta G. BROWN Puheenjohtaja (1) EYVL L 332, 31.12.1993, s. 7 (2) Neuvoston suositukset, annettu 7 päivänä marraskuuta 1994, 24 päivänä heinäkuuta 1995, 16 päivänä syyskuuta 1996 ja 15 päivänä syyskuuta 1997.